คือมึพสพกับแฟนแบบไม่ใส่ถุงก่อนแปปนึงอะค่ะแค่ตอนเริ่มๆแล้วค่อยใส่ถุงต่อทำจนเสร็จ (ก่อนหน้านี้แฟนไม่ได้มีการหลั่งมามากกว่า 1 วัน แล้วส่วนตัวเป็นคนปจด.มาไม่ปกติอยู่แล้วตั้งแต่ครั้งแรกที่มีเลยค่ะ แบบเดือนเว้นเดือนบ้าง ไม่ก็สองสามเดือน 6เดือนก็เคยค่ะ) มีโอกาสท้องมากน้อยแค่ไหนคะ
สวัสดีค่ะ งาน,การสอดใส่อวัยวะเพศในช่วงแรก โดยไม่ได้ใส่ถุงยางอนามัย หากยังไม่มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มี ส่วนหลังจากนั้น หากได้ใส่ถุงยางอนามัย แล้วมีเพศสัมพันธ์ต่อจนมีการหลั่งน้ำอสุจิเกิดขึ้น ก็ย่อมมีโอกาสตั้งครรภ์ได้ แต่ก็มีน้อยอยู่ค่ะหลังจากนี้ หากจะให้แน่นอนว่ามีการตั้งครรภ์หรือไม่ ก็ให้ตรวจหาการตั้งครรภ์ดู โดยตรวจหลังจากที่มีเพศสัมพันธ์ไปแล้วอย่างน้อย 2 สัปดาห์ หากตรวจไม่พบ แสดงว่าไม่ได้มีการตั้งครรภ์เกิดขึ้นค่ะส่วนการที่มีระยะห่างระหว่างรอบประจำเดือนตั้งแต่ 1-6 เดือน ถือว่ามีระยะห่างที่นานกว่าปกติ โดยอาจเกิดจากสาเหตุ เช่น1. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้2. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิว ขนดกมากกว่าผู้หญิงทั่วไป3. มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ4. มีพังผืดในโพรงมดลูก จากการเคยมีมดลูกอักเสบหรือเคยขูดมดลูก5. มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นดังนั้น หากยังคงมีระยะห่างระหว่างรอบเดือนที่นานกว่าปกติ ควรไปพบแพทย์เพื่อตรวจหาสาเหตุและรักษาค่ะ